《香山览秀》
宋代·李震

西康山色似芙蓉，亦有云巢向此中。九垒屏风金闪翠，千寻瀑此玉垂虹。

也知太白诗无敌，独羡王维画最工。待我结茅同晚岁，不须骑鹤上崆峒。

作者简介：李震，汴人也。靖康初，金人迫京师，震时为小校，率所部三百人出战，杀人马七百余，已而被执。金人曰：“南朝皇帝安在？”震曰：“我官家非尔所当问。”金人怒，絣诸庭柱，脔割之，肤肉垂尽，腹有余气，犹骂不绝口。